Bayer 04 Leverkusen

De **Bayer 04 Leverkusen Fußball GmbH** is en Sportvereen ut Leverkusen. Dor höört bi 11.000 Liddmaten to (Stand: Januar 2006). Dor is he en vun de gröttsten Verenen in Noordrhien-Westfalen mit. Grünnt wurrn is de Vereen an'n 15. Juni 1904 unner den Naam *Turn- und Spielverein 1904 der Farbenfabrik vormals Friedrich Bayer Co. Leverkusen* as en Bedrievssportvereen. De Vereen, so as he hüdigendags is, is tostanne kamen, as 1984 de Vereensdelen *Sportvereinigung Bayer 04 Leverkusen* un *Turn- und Spielverein Bayer 04 Leverkusen* wedder tohopengahn sünd. In de 1920er Johren weern düsse beiden Delen ut'neen gahn. De Farven vun den Vereen sünd root un swart. 

Sport warrt bi Bayer 04 in 15 Afdelen bedreven. Blangen Football höört dor noch Basketball, Behinnertensport, Boxen, Fechten/Modernen Fievkampf, Freetiet- un Bredensport, Fuustball, Handball, Iessport, Judo, Kinner- un Jugendsport, Lichtathletik, Turnen, Volleyball un Cheerleader to. 

Den Vereen sien bekannsten Deel is de Profi-Footballafdeelung. Se warrt vun de *Bayer 04 Leverkusen Football GmbH* bedreven un höört to 100% to'n Vereen to. Geschäftsföhrer is Wolfgang Holzhäuser. De Mannschop is 1979 in de 1. Football-Bundsliga upstegen un speelt vun dor af an ohn Unnerlaat in düsse Speelklass. 1988 hett Bayer 04 den UEFA-Cup wunnen un 1993 güng de DFB-Pokal na Leverkusen. Vunwegen dat de Mannschop in de verleten Johren fökener mol up'n tweeten Platz kamen is, harr se so'n beten dat Image vun'n „Ewigen Tweeten“ weg.

In de Saison 2023/24 is se aber dat eerste Mal düütsch Footballmeester wurrn.

## De Mannschop in de Speeltiet 2008/2009
In de Saison 2009/2010 speelt Bayer 04 mit düsse Mannschop:

## Trainerstaff in de Saison 2015/16

## Vörmolige Trainers
Vun 1963 af an (1. Bundesliga vun 1979 af an):

* Fritz Pliska 1963 - 1965
* Theo Kirchberg 1965 - 1972
* Manfred Rummel 1972 - 1975
* Radoslav Momirski 1976
* Willibert Kremer 1976 - 22. November 1981 (rutsmeten)
* Gerhard Kentschke 23. November 1981 - 30. Juni 1982 (Verdrag utlopen)
* Dettmar Cramer 1. Juli 1982 - 30. Juni 1985 (Verdrag utlopen)
* Erich Ribbeck 1. Juli 1985 - 30. Juni 1988 (Verdrag utlopen)
* Rinus Michels 1. Juli 1988 - 13. April 1989 (rutsmeten)
* Jürgen Gelsdorf 3. April 1989 - 31. Mai 1991 (rutsmeten)
* Peter Hermann 31. Mai 1991 - 30. Juni 1991 (Verdrag utlopen)
* Reinhard Saftig 1. Juli 1991 - 4. Mai 1993 (rutsmeten)
* Dragoslav Štepanović 4. Mai 1993 - 7. April 1995 (rutsmeten)
* Erich Ribbeck 10. April 1995 - 27. April 1996 (rutsmeten)
* Peter Hermann 28. April 1996 - 30. Juni 1996 (Verdrag utlopen)
* Christoph Daum 1. Juli 1996 - 21. Oktober 2000 (vunwegen Kokain-Affäär rutsmeten)
* Rudi Völler 21. Oktober 2000 - 11. November 2000 (Trainer för'n Övergang)
* Hans-Hubert Vogts 12. November 2000 - 20. Mai 2001 (rutsmeten)
* Klaus Toppmöller 1. Juli 2001 - 15. Februar 2003 (rutsmeten)
* Thomas Hörster 16. Februar 2003 - 10. Mai 2003 (rutsmeten)
* Klaus Augenthaler 13. Mai 2003 - 16. September 2005 (rutsmeten)
* Rudi Völler 16. September 2005 - 9. Oktober 2005 (Trainer för'n Övergang)
* Michael Skibbe 9. Oktober 2005 - 21. Mai 2008 (rutsmeten)
* Bruno Labbadia 1. Juli 2008 - 5. Juni 2009 (Verdrag vör de Tied uplööst, Labbadia is na’n HSV gahn
* Jupp Heynckes 5. Juni 2009 -